Z A P I S N I K
39. sjednice Vijeća Mjesnog odbora Gračani,
održane u četvrtak, 29. kolovoza 2024. u
objektu mjesne samouprave, Šestinski trg 10, s početkom u 19:00 sati


NAZOČNI ČLANOVI VIJEĆA:
Mirjana Štengl, Zdenka Novak, Mirna Varga, Luka Perić, Tomislav Čegelj, Mladen Sabljić

ODSUTNA VIJEĆNICA: Ines Udodovsky

Predsjedava: Mirjana Štengl
Zapisnik vodi: Mirna Varga

Predsjednica konstatira da je prisutan dovoljan broj članova Vijeća MO da bi Vijeće moglo pravovaljano odlučivati, otvara 39. sjednicu Vijeća Mjesnog odbora Gračani te konstatira da je zapisnik 38. sjednice vijeća jednoglasno usvojen.


DNEVNI RED

1. Godišnji izvještaj o izvršenju financijskog plana VMO Gračani za 2023
2. Tekuća problematika 
3. Pitanja, prijedlozi i obavijesti


Ad 1 – Godišnji izvještaj o izvršenju financijskog plana VMO Gračani za 2023
Predsjednica konstatira da je de facto utrošen sav novac koji je i bio predviđen proračunom za 2023. godinu te su vijećnici jednoglasno usvojili godišnji izvještaj o izvršenju financijskog plana VMO Gračani za 2023. godinu.


Ad 2 – Tekuća problematika
Vijećnici se kratko osvrnuli na radionice koje su trebale biti izvedene u organizaciji MO, a povezane sa župnim slavljem svetog Mihaela krajem rujna. Predsjednica konstatira da je proces zapeo negdje u proceduri i da nikada nismo dobili jasan odgovor na naš plan koji je uključivao i nabavu određene opreme i izvođenje radionica.


Ad 3 – Pitanja, prijedlozi i obavijesti
Vijećnik Luka Perić daje prijedlog kojim bismo parcelu na kojoj se nalazi spomenik poginulim hrvatskim braniteljima iz Gračana preimenovali u “ Park gračanskih branitelja”, park nazvan u spomen na poginule hrvatske branitelje Domovinskog rata (1991.-1995.) iz Gračana. Parcela je u vlasništvu grada Zagreba (k.č.br. 2019). Kao primjer dobre prakse je naveden Park maksimirskih branitelja, koji je imenovan tako na inicijativu VGČ Maksimir. Time bismo ukazali dodatnu zahvalnost našim poginulim susjedima i članovima njihovih obitelji. Dodatni benefit, prema riječima kolege iz Maksimira, jest da čin prenamijene čestice u park znači da čestica tada ulazi u katastar zelenila čime Zrinjevac postaje dužan održavati površinu. Na taj način bi se izbjegle i situacije iz ranijih godina da vijenci, svijeće i prostor oko spomenika budu neuređeni. Vijećnici su jednoglasno usvojili prijedlog te traže da se isti uputi u daljnju proceduru.


Sljedeća sjednica će se održati 26.09.2024.
Sjednica završila u 19.20 sati.


KLASA: 024-08/24-003/1560
URBROJ: 251-13-11-2/003-24-2
Zagreb, 29. kolovoza 2024.


Zapisnik obradila: Mirela Gašpert Bertić



Zapisničarka: Mirna Varga, v.r.                        Predsjednica MO Gračani: Mirjana Štengl, v.r.
